આસારામ પુત્ર નારાયણ સાંઈ સામે સુરતની સ્થાનિક અદાલતમાં બળાત્કારના કેસની સુનાવણી ચાલી રહી છે. સાક્ષીઓના નિવેદનો લેવાઈ રહ્યાં છે. સાંઈને દિલ્હી પોલીસે ડિસેમ્બર ૨૦૧૩માં પકડ્યો હતો. તે ૫૦ દિવસ ફરાર રહ્યા પછી પકડાયો હતો. સુરતના કેસમાં સાંઈ સાથે આસારામ સામે પણ ફરિયાદ દાખલ થઈ છે. બાદમાં આસારામ સામેનો મામલો અમદાવાદ ખસેડાયો હતો. બે બહેનો પૈકી નાની બહેને સાંઈ સામે ફરિયાદ નોંધાવી હતી. તેમનું કહેવું છે કે, ૨૦૦૨ અને ૨૦૦૫ વચ્ચે નારાયણ સાંઈએ તેમનું યૌન શોષણ કર્યું. મોટી બહેને આસારામ સામેની ફરિયાદમાં ૧૯૯૭થી ૨૦૦૬ વચ્ચે તે અમદાવાદના આશ્રમમાં રહેતી ત્યારે યૌન શોષણ કરવામાં આવ્યું હતું. નારાયણે ઓજસ્વી પાર્ટી બનાવી છે અને જાન્યુઆરી ૨૦૧૭માં ઉત્તર પ્રદેશ વિધાનસભાની ચૂંટણીમાં પોતાના ઉમેદવારો ઊભા રાખવા માટે જામીન માગ્યા હતા. જોકે કોર્ટે જામીન કર્યા હતા. આસારામની જેમ નારાયણ સાંઈ ઉપર પણ સાક્ષીઓની હત્યાના અને પોલીસ અધિકારીઓ સહિતનાને ધમકી આપવાના આરોપો લાગ્યા છે.